गांधीनगर/ अहमदाबाद। गुजरात की तीन राज्यसभा सीटों पर चुनाव में कांग्रेस के अहमद पटेल, बीजेपी के अमित शाह और स्मृति ईरानी ने जीत हासिल की। भाजपा राष्ट्रीय अध्यक्ष अमित शाह और केन्द्रीय मंत्री स्मृति ईरानी की जीत पर नरेंद्र मोदी ने उन्हें बधाई दी। निर्वाचन अधिकारी की ओर से परिणाम घोषित करने से पहले वोटिंग विवाद को लेकर करीब 11 घंटे तक काउंटिंग रुकी रही। देर रात इलेक्शन कमीशन ने कांग्रेस की मांग पर कांग्रेस के दो एमएलए के वोट रद्द किए, उसके बाद फिर मतगणना शुरू हुई। घोषित परिणाम में कांग्रेस के अहमद पटेल अपनी सीट बचाने में कामयाब रहे, वहीं बीजेपी प्रेसिडेंट अमित शाह और स्मृति ईरानी भी राज्यसभा के लिए चुन लिए गए। पटेल ने बीजेपी कैंडिडेट बलवंत सिंह को मात दी। पटेल को 44 तो बलवंत सिंह राजपूत को 38 वोट मिले। वहीं, शाह और ईरानी को 46-46 वोट मिले। पंजाब विधानसभा चुनावों के गुजरात में राज्यसभा चुनावों में मिली सफलता ने राजस्थान के पूर्व मुख्यमंत्री अशोक गहलोत के कद में इजाफा हुआ है,हालांकि गहलोत के समक्ष चुनौती अभी कम नहीं है,क्योंकि इस वर्ष गुजरात में विधानसभा चुनाव होने हैं।